
UVOD

Već niz godina porez na dodanu vrijedonst (engl. VAT-Value Added Tax, franc. TVA-Taxe sur la Valeur Ajoutee, njem. MWS-Mehrwertsteuer) je najrasprostranjeniji sistem oporezivanja prometa dobara i usluga u svijetu koji se, trenutno i nimalo slučajno , primjenjuje u preko 120 zemalja, koje obuhvataju preko 70% svjetske populacije.

PDV je neto svefazni porez u prometu dobara i usluga:

Svefazni, stoga što se obračunava u svakoj fazi prometa dobara i usluga koje podliježu oporezivanju (tj. Pri svakoj oporezivoj isporuci dobara i usluga koju izvrši subjekt koji je registrovan kao obveznik PDV-a, kao i pri svakom uvozu dobara.);

Neto, stoga što se , unatoč činjenici da se u svakoj fazi prometa obračunava na punu prodajnu vrijednost, taj porez svodi na oporezivanje samo neto dodane vrijednosti u svakoj pojedinoj fazi reprodukcije i prometa, dovodeći u konačnici do toga da ukupan porez na maloprodajnu 

vrijednost dobara i usluga plaća krajnji potrošač.

1. Uvođenje poreza na dodanu vrijednost (PDV-a) u Bosni i Hercegovini

1.1. Ustavni osnovi za donošenje Zakona o PDV-u na nivou države BiH

1.1.1. Osnov
Cilj ovog dijela je olakšavanje izgradnje modela uvođenja i uređivanja PDV-a u BiH. Dodan je dio o nadležnostima političko-teritorijalnih jedinica u ukupnoj državnoj strukturi, kako bi se mogao steći jasniji uvid u obaveze koje one moraju da izmire iz javnih prihoda, uključujući i PDV.

1.1.2. Ustav BiH

Za iznalaženje osnova za uvođenje PDV-a na nivou države BiH, mogu se koristiti normativno i ciljno (teleološko) tumačenje Ustava. Sistemsko tumačenje pruža jasniju sliku.

Nadležnosti države BiH i njenih entiteta izričito su određene u Aneksu IV Općeg okvirnog sporazuma za mir u Bosni i Hercegovini koji je zaključen u Dejtonu 21.11.1995. (u daljem tekstu: Ustav). Za član III Ustava karakteristični su: taksativno nabrajanje nadležnosti institucija BiH i pretpostavka nadležnosti u korist entiteta.

Pažljivija analiza čl. 111.1. pokazuje da su ovlašćenja Države podijeljena na ona kojima se definišu politike i ona u kojima država treba da djeluje ne samo utvrđivanjem politika, nego i kroz njihovu implementaciju. U prvoj grupi poslova se nalazi uspostavljanje četiri politike: vanjske, spoljnotrgovinske, carinske i monetarne. One su neposredno u funkciji osiguravanja kontinuiteta Države BiH u odnosu na Republiku BiH (čl. 1.1.) i osiguravanja jedinstvenog ekonomskog prostora unutar same Države (Čl. 1.4.). U drugoj grupi poslova Države je za poreski sistem uopće, a posebno za uvodenje PDV-a, najinteresantnija nadležnost za "finansirnaje institucija i plaćanje međunarodnih obaveza Bosne i Hercegovine". Ova odredba neposredno ne zahtijeva, ali i ne zabranjuje uvođenje PDV-a pravnim aktima Države, zakonom. prvenstveno. Pri procjeni iznesenog stava treba imati u vidu da se on odnosi na postojanje osnova za uređivanje PDV-a, a ne i na eventualno neustavno proširenje ovlašćenja nadležnosti Države u odnosu na entitete.

Entiteti imaju sve "funkcije i moći koje nisu izričito date u ovom Ustavu institucijama Bosne i Hercegovine..." (Čl. 1I1.3.a). Njihovi Ustavi, pokazuju da se poreski sitem u cjelini nalazi u nadležnosti entiteta. Uz saglasnost oba entiteta, Predsjedništvo BiH može odlučiti da olakša koordinaciju entiteta i u ovoj oblasti (čl. 111.4). Pored toga, "Bosna i Hercegovina će preuzeti nadležnosti za takva pitanja o kojima se entiteti slože...". Ovo se posebno odnosi na pitanja u kojima je prenos nadležnosti potreban radi očuvanja međunarodnog subjektiviteta BiH. Međunarodni subjektivitet obuhvata kategorije: suvereniteta, kontinuiteta, teritorijalnog integriteta, te političke nezavisnosti. Sve ovo nije moguće ostvariti bez uključivanja ekonomije, uključujući i poreski sitem, u supstancijalne odrednice citiranih ustavnopolitičkih kategorija.

Normativno tumačenje Ustava, pruža dva osnova za regulisaje PDV-a na nivou države. Prvi i najčvršći jeste postizanje dogovora entiteta o tome da se PDV uredi zakonom i provedbenim propisima Države. Pošto se radi o dodatnim poslovima Države koji se u suštini obavljaju na osnovu prenosa nadležnosti, jasno je da dogovor entiteta o legislativnim ovlašćenjima Države u ovome domen u može biti uslovijen odgovarajućim sadržajem tih akata.

Teleološko tumačenje ne pruža neposredan, nego konstruisan osnov nadležnosti Države da reguliše poreski sistem legislativom u oblasti PDV-a. Ova konstrukcija počiva na kombinaciji ovlašćenja države da vodi dvije sektorske ekonomske politike prema inostranstvu, da osigura putem Centralne banke jedinstvenu monetarnu politiku (Čl. VII Ustava) i da istovremeno osigura stvaranje i funkcionisanje jedinstvenog tržišta unutar BiH.

Drugi osnov mogu biti obaveze i prava Države da osigura finansiranje svojih institucija i plaćanje međunarodnih obaveza uopće, a u situacijama u kojima pomoć entiteta u ovom poslu nije dovoljna (čl.III.2.b).
Da zaključimo! Zbog postojeće ekonomske i političke situacije najcjelishodnijom se čini kombinovana primjena osnova dobijenih sa dva navedena načina tumačenja Ustava.

 1.1.3. Ustavi entiteta

Političkoteritorijalna struktura dva entiteta nije identična. R. Srpsku karakteriše prosta organizacija u kojoj dominira princip centralizacije. Federacija BiH je, već prema imenu, složena tvorevina sa jasno izraženom prevagom principa decentralizacije u korist kantona. Uprkos navedenim razlikama, oba entiteta u svojim ustavima zadržavaju oblast finansiranja i fiskalne politike u svojoj isključivoj nadležnosti (tačka 17. Am XXXII na Ustav RS; Am. Vili na Čl. 111.1., te Čl. 111.2 Ustava F BiH). Ovakva situacija zahtijeva veoma pažljivo usklađivanje raspodjele javnih prihoda sa nadležnostima pojedinih političkoteritorijalnih jedinica u oba entiteta.Uvođenje PDV-a aktualiziraće problem odnosa sticanja i raspodjele prihoda između pojedinih nižih elemenata entitetskih struktura. S druge strane, realne ekonomske i političke potrebe i mogućnosti entiteta usloviće i njihov odnos prema legislativi na nivou Države. 
2.Reformski razlozi uvođenja PDV-a
Osnovne reforme koje se provode u zemljama u tranziciji su privatizacija i reforme u strukturi poreza i javnih izdataka između različitih nivoa organizacije državne vlasti.

 Ustavno uređenje BiH i entiteta je posljedica ratnih događaja i ne uvažava političke i ekonomske potrebe za uvođenjemm savremenog fiskalnog sistema koji bi osigurao usklađen odnos različitih nivoa organizacije državne vlasti (BiH, entiteta), a time i makroekonomsku stabilnost zemlje.

Fiskalna politika ključna je za uspostavljanje makroekonomske stabilnosti BiH, jer postojeća vlast nema bitnijeg uticaja na monetarnu politiku. Imajući u vidu da je BiH zemlja u tranziciji, da ima izraženu potrebu za provođenjem reforme fiskalnog sistema, jer je postojeći neadekvatan i neefikasan i nije kompatibilan sa rješenjima u Evropskoj uniji, neophodno je bilo stvoriti uslove da se reforma provede na nivou BiH i entiteta, odnosno da oba nivoa postignu saglasnost za brzo provođenje reformi.

2.1.Potreba povećanja javnih prihoda

Reforma fiskalnog sistema trebala bi da polazi sa stajališta da se porez plaća prema: ekonomskoj snazi poreskog obveznika, ravnomjernoj raspodjeli poreznog tereta i pravednosti u oporezivanju.

Također, savremeni fiskalni sistem mora dati prihvatljivija rješenja o broju i vrsti poreza, broju i visini poreznih stopa i osnovica, poreznih oslobađanja i olakšica, te o njihovom učešću u GDP-u.

Promjene fiskalnog sistema moraju počivati na smišljenim reformama koje će omogućiti promjene privredne strukture zemlje i povećanje njene konkurentne sposobnosti na svjetskom tržištu. Jasno je da je ovo moguće postići, samo ako se znatno smanji fiskalna presija na proces reprodukcije. Osnovni cilj reforme fiskalnog sistema u BiH mora da počiva na stvaranju pretpostavki koje bi osigurale (u kratkom, srednjem i dugom roku) sporiji rast poreznih prihoda od rasta proizvoda "per capita". Od veličine ukupnih poreza zavisi u kojoj će se mjeri izmijeniti privredna struktura zemlje i njena prilagodljivost tržišnim uslovima privređivanja. Također, treba imati u vidu da će se povećanje poreza direktno odraziti na povećanje cijena većeg dijela proizvoda, odnosno na ukupno kretanje cijena. Imajući u vidu međuovisnost reprodukcije jasno je da bi eventualno povećanje poreza rezultiralo povećanjem cijena domaćih roba i usluga, a time bi se povećao uvoz kako bi se "ispeglale" nove razlike u cijeni domaćih i uvezenih proizvoda.

Promjene fiskalnog sistema i strukture poreskih obaveza moraju rezultirati učinkovitim promjenama na socijalnom i ekonomskom planu.

Rastuća porezna presija u uslovima stabilnog kursa KM i relativno stabilnih cijena, ugrožavala je razvojnu sposobnost privrede i omogućavala više zahvatanje iz GDP-a. za javne rashode od realno mogućih. Bez značajnih izmjena poreza i uvođenja PDV-a ne bi se  u budućnošti mogao očekivati jači impuls stimulacija za razvoj privrede u BiH.

S obzirom da je BiH mala zemlja sa nerazvijenom privrednom strukturom, još uvijek opterećena visokim porezima, neophodno je  reformama fiskalnog sistema omogućiti brži razvoj privrede koji će imati za cilj smanjenje javne potrošnje u bruto domaćem proizvodu.

Fiskalni sistem BiH mora stimulativno djelovati na: buduću likvidnost privrede, standard stanovništva, proizvodnju, zaposlenost i izvoz (smanjenje deficita platne bilanse)​

2.2.Suzbijanje porezne evazije

Sve zemlje u tranziciji uglavnom teže da povećaju efikasnost u prikupljanju poreza i onemogućavanju kriminogenih grupa u izbjegavanju plaćanja poreskih obaveza.

Međutim, i tržišno razvijene zemlje sa potpuno uređenim fiskalim sistemom, susreću se sa pokušajima ekonomskih subjekata da izbjegnu plaćanja poreskih obaveza. Ovakvo ponašanje pojedinaca koji čine poreznu evaziju u razvijenim tržišnim zemljama sa dobro urađenim fiskalnim sistemima, predstavljaju izazov državi i nadležnim tijelima da uspostave zadovoljavajuću organizaciju poreske uprave i protoka informacija, odnosno uspostave sistem koji će u svakom trenutku biti u stanju da omogući hvatanje poreskog obveznika u prekršaju i da ga primjereno kazni.

S obzirom da uloga države nije u sankcionisanju prekršaja, već efikasnom prikupljanju poreza, većina tržišno razvijenih zemalja, istražuje razloge zbog kojih privredni subjekti izbjegavaju plaćanje poreza. Istraživanja su pokazala da fiskalni sistem i njegova prisila u većini slučajeva mogu potaknuti poreskog obveznika da pokuša «prikriti» ili lažno prikazati svoje poslovne transakcije. Poreski obveznik može osjećati postojeći porez previsok u odnosu na ukupne poslovne efekte koje je postigao, što ga može navesti da pokuša izbjeći prijavljivanje ukupnih finansjskih transakcija i poreskih obaveza, pogotovo ako pretpostavlja da neće biti uhvaćen u nedozvoljenim radnjama i da neće biti adekvatno kažnjen.

S ciljem suzbijanja porezne evazije sve savremene zemlje uspostavljaju sveobuhvatan sistem kontrole utvrđivanja i naplate poreza. Poreznu kontrolu uglavnom obavljaju upravna tijela, koja se najčešće javljaju kao finansijska i porezna kontrola, a u nekim slučajevima i kao finansijska policija. U pojedinim zemljama pored stalne inspekcijske službe, osnivaju se i posebne nadzorne službe koje nadziru utvrđivanje i naplatu poreza. U cilju uspješnog suzbijanja porezne evazije uspostavljena je i međunarodna saradnja poreznih uprava kojom se vrši kontrola zakonitosti, ispravnosti i pravodobnosti obračuna i uplate javnih prihoda. Međutim, i pored postojanja efikasnih tijela za otkrivanje utaje poreza, većina zemalja pokušava poboljšati učinkovitost nadležnih službi u preventivnom djelovanju i onemogućavanju izbjegavanja plaćanja poreza i to uglavnom uvođenjem visokostručnih specijalizovanih kadrova u poreske uprave, uvođenjem efikasnih informacionih sistema, blagovremenom otkrivanju i dokazivanju kažnjivog ponašanja, davanjem većih ovlaštenja nadležnim službama, uvođenjem oštrih sankcija, ubrzanju sudskih procesa za ove prekršaje, a u određenim težim poreskim prekršajima i uvođenjem zabrane obavljanja djelatnosti licima koja su napravila prekršaj.

3. Uvođenje poreza na dodanu vrijednost u uslovima fiskalnog federalizma  

                        (mogući modeli fiskalnog federalizma u BIH)

  Većina razvijenih zemalja je uspostavila fiskalni sistem u kojem je precizno odredila podjelu fiskalne vlasti između lokalnih i državnih vlasti. Osnovni princip u podjeli fiskalnog suvereniteta definisan je kao pravo nositelja fiskalne vlasti da uvodi određenu fiskalnu obavezu i da osigura prikupljanje fiskalnih prihoda na najracionalniji i najekonomičniji način. Fiskalni federalizam omogućava podjelu fiskalne vlasti u javnom sektoru u državama sa složenim ustavnim uređenjem gdje država želi da različitim političkim, etničkim i vjerskim skupinama omogući veće učešće u procesu donošenja razvojnih odluka.
Također, fiskalni federalizam omogućava transfer političke moći i utjecaja od državne vlasti prema nižim razinama vlasti.

S obzirom na unutrašnje ustrojstvo BiH moguće je razraditi sljedeće modele fiskalnog federalizma:

-državna fiskalna vlast zadržava isključivo pravo uvođenja fiskalne obaveze za sve fiskalne oblike i prema utvrđenim pravilima provodi raspodjelu prihoda; državna fiskalna vlast zadržava za sebe dio fiskalnih oblika, a dio prepušta nižim razinama vlasti;

- državna fiskalna vlast utvrđuje pravila fiskalnog zahvatanja, a nižim razinama vlasti prepušta pravo rapolaganja i ubiranja poreskih prihoda, organizaciju poreskih ureda i vođenje administrativnih poslova u poreskim uredima, i niže razine vlasti (entiteti, distrikt) imaju isključivi suverenitet, dok državna fiskalna vlast ima samo pravo na prihode.

Analizirajući ustavno ustrojstvo BiH, može se zaključiti da postoji puna ekonomska opravdanost koja podržava uvođenje fiskalnog federalizma. Osnovno ekonomsko opravdanje za uvođenje fiskalnog federalizma odnosi se na alokativnu funkciju decentralizirane javne vlasti i stepena osiguravanja javnih usluga. Također, pored ekonomskog postoji i političko opravdanje za uvođenje fiskalnog federalizma, koji se uglavnom uvodi u državama koje imaju uspostavljenu složenu strukturu vlasti, u kojima živi heterogeno stanovništvo i u kojima postoje etničke, kulturne, jezičke i druge razlike u pojedinim njenim regijama.

4. Razlozi za Zakon o PDV-u na nivou države BiH

Analiza ustavne strukture u BiH i podjele nadležnosti između pojednih nivoa državne organizacije je pokazala da postoje osnovi za donošenje Zakona o PDV​u kako na nivou entiteta i Brčko Distrikta BiH, tako i na nivou države BiH (dalje: Država). U takvoj situaciji odluka mora biti zasnovana prvenstveno na ekonomskim razlozima.. Provedeno istraživanje nesumnjvo upućuje na to da je donošenje zakona od strane Države cjelishodnije rješenje. Od već istaknutih ekonomskih i ekonomskopolitičkih argumenata, koji mogu da se iskoriste kao ustavni osnov za zakonodavnu nadležnost Države navodimo naročito sljedeće:

a) osiguravanje četiri osnovne slobode kretanja ekonomskih faktora i


stvaranje jedinstvenog privrednog prostora u BiH (Čl. 1.4 );

b) kreiranje uslova da Država racionalno vodi spoljnotrgovinsku i


carinsku politika (ČLlI1.1);


c) korišćenje PDV-a kao instrumenta uspostavljanja makroekonomske


stabilnosti na jedinstvenom tržištu koji je komplementaran monetarnoj


politici (II L1 );


d) uključivanje BiH u međunarodne integracije uopće, a u Evropsku


zajednicu posebno, kao ključni elemenat vanjske politike cijele države


(Čl. 111.1);
.


e) stvaranje uslova za uspješno finansiranje institucija BiH i izmirenje


međunarodnih obaveza Države (Čl. 111.1) putem sigurnijeg i većeg


punjenja budžeta svih teritorijalnopolitičkih jedinica primjenom PDV-a.

Ekonomski i ustavni razlozi za donošenje Zakona o PDV-u na nivou Države, ne smiju se iskoristiti kao instrument neustavnog proširenja ovlašćenja Države u odnosu na entitete i Brčko Distrikt BiH. Da bi se ovo spriječilo, neophodno je voditi računa o dvije ekonomske i ustavne činjenice. Najprije, podjela nadležnosti između Države i entiteta na stvaranje i provođenje politike mora se održati (Čl. III. 1 i 111.3). I drugo, mora biti zadržan princip fiskalnog federalizma.
5. Determinante uvođenja PDV-a u BiH
Na osnovu iscrpnih istraživanja koja su se prije konačnog uvođenja poreza na dodanu vrijednost vodila, zaključilo se da je neophodno pristupiti reformi fiskalnog sistema u BiH, tako što bi se pojednostavio poreski sistem, uveo porez na dodatnu vrijednost, smanjio broj poreza i sl. Smatralo se da bi organizacijsku strukturu trebalo redefinisati tako, da na nivou BiH ostane donošenje poreskih zakona, određivanje poreskih osnovica i poreskih stopa, te nadzor nad primjenom zakona;

Entitete i Brčko Distrikt BiH, smatralo se da bi trebalo ovlastiti da raspolažu poreskim prihodima, ubiru poreske prihode organizuju poreske urede i vode administrativne poslove u poreskim uredima;
Uspostavljeni fiskalni sistem ne bi smio dozvoliti da poreski obveznici imaju direktnu vezu sa državnom poreznom administracijom;
Reforma fiskalnog sistema u BiH morala bi definisati fiskalni sistem koji ne narušava fiskalni suverenitet entiteta i Brčko Distrikta BiH, a u okviru jedinstvenog fiskalnog sistema i zajedničkog ekonomskog prostora BiH;
Izgradnju fiskalnog sistema treba prilagoditi i uskladiti sa podjelom odgovornosti među različitim nivoima fiskalne vlasti, zavisno od funkcija koje one obavljaju.

Na nivou BiH trebalo bi uspostaviti centralnu organizaciono-informacionu jedinicu za PDV koja bi imala zadatak:

· obavljanje nadzora i praćenje primjene poreskih zakona;

· razvoja tehničke potpore i praćenje centralne baze podataka, koje bi koristile entitetske poreske uprave i Poreska uprava Brčko Distrikt BiH;

· revizije i povrata međuentitetskih poreza i Brčko Distrikta BiH na osnovu prezentiranih izvještaja.
Na nivou entiteta i Brčko Distrikta BiH uspostavile bi se odnosno zadržale postojeće poreske uprave čiji bi zadatak bio:

· registracija poreskih obveznika;

· obrada poreznih prijava;

· nadzor i provjera obračunatih i naplaćenih poreza;

· revizija i povrat poreza koji su ubrani u entitetu;

· evidentiranje i provjera međuentitetskog prometa i prometa između entiteta i Brčko Distrikta BiH između registrovanih poreskih obveznika;

· izvještavanje centralne jednice o utvrđenim poreskim obavezama i prikupljenim porezima registrovanih poreskih obveznika.
5.1. Pripadnost prihoda od poreza na dodatnu vrijednost

Prihodi od PDV-a od krajnje potrošnje roba i usluga, za robe i usluge koje su prodate krajnjim potrošačima u entitetima i Brčko Distriktu BiH, pripadali bi entitetima i Brčko Distriktu BiH.

Porez od prodaje registrovanom poreskom obvezniku u drugom entitetu ili Brčko Distriktu BiH, bio bi obračunat u jednom entitetu ili Brčko Distriktu BiH i sakupljao bi se u ime drugog entiteta ili Brčko Distrikta BiH.

Entiteti i Brčko Distrikt BiH mjesečno ili periodično bi izračunavali neto vrijednost na međuentitetski promet i entiete ili Brčko Distrikt BiH sa pozitivnom neto razlikom obračunatog poreza vršio bi isplatu drugom entitetu ili Brčko Distriktu BiH.

Prikupljeni poreski prihodi u entitetima i Brčko Distriktu BiH ostajli bi u nadležnostima entiteta i Brčko Distrikta BiH.

Visina prikupljenih poreskih prihoda u entitetima i Brčko Distriktu BiH zavisila bi od njihove prodaje krajnjim potrošačima. Poreski obveznici bi svoje obaveze uplaćivali preko ovlašćenih banaka na račun PDV-a entiteta ili Brčko Distrikta BiH uz obavezu da u FBiH naznače i Kanton u kojem je prodata roba krajnjem potrošaču preko maloprodaje, a u Republici Srpskoj, općini, dok u Brčko Distriktu BiH ne bi postojala obaveza evidentiranja nižih nivoa lokalne prodaje krajnjim potrošačima, s obzirom na političko ustrojstvo Brčko Distrikta BiH.

6.Aktuelni koncept PDV-a u BIH

Koncept PDV-a u BIH je, gotovo u cjelini, baziran na preporukama Šeste direktive EU. Jedino značajnije odstupanje predstavlja visina propisanog praga ulaska tzv. malih preduzetnika u sistem PDV-a. Iz više razloga, taj prag je umjesto u visini od oko 

10 000KM (odnosno 5 000€) koliko preporučuje Direktiva, utvrđen u iznosu od 50 000KM.

U periodu pripreme i usvajanja ZPDV, pa i nakon usvajanja tog zakona, najviše rasprava i polemika je izazvalo i još izaziva opredjeljenje za jedinstvenu stopu PDV-a. S tim uvezi, treba podsjetiti da i Šesta direktiva EU dozvoljava uvođenje jedne, pa i dvije snižene stope PDV-a, s tim da najniža stopa ne može biti ispod 5%. Što se tiče zahtijeva za uvođenje tzv. nulte stope (tj. potpunog poreznog oslobađanja, sa pravom na odbitak ulaznog poreza) u unutrašnjem prometu, treba napomenuti da je to Šestom direktivom izričito zabranjeno.

U svim ostalim dijelovima , ZPDV u BIH, gotovo sasvim dosljedno, slijedi preporuke Šeste direktive EU, uključujući i one segmente koji nisu najsretnija rješenja.

PDV koji je uveden u BIH je:

-potrošnog oblika,

-sa kreditnom metodom prikupljanja,

-zasnovan na načelu odredišta, 

-sa jednom , jedinstvenom poreznom stopom (17%)

U Bosni i Hercegovini je usvojen uobičajeni, tzv. potrošni oblik PDV-a, pri čemu se kod svakog preduzetnika-obveznika PDV-a, posredno (kroz mehanizam odbitka ulaznog poreza), od oporezivanja izuzimaju svi inputi(sirovine, materijal, usluge, oprema i dr.), tako da se kod svakog preduzetnika-obveznika PDV-a oporezuje (samo) «njegova» neto dodana vrijednost. Isto se ponavlja u svim fazama prometa(od proizvodnje ili uvoza, preko trgovine na veliko ili malo, uslužnih djelatnosti itd.), tako da ukupan porezni teret u konačnici snosi krajnji potrošač dotičnog dobra, odnosno usluge.

Obaveza za uplatu PDV-a se kod svakog PDV obveznika ,utvrđuje periodično (prema propisima o PDV-u u BIH: jednom mjesečno), tzv. kreditnom metodom , tako da svaki PDV-obveznik od ukupnog PDV-a kojeg on obračuna na svoje output-e (prodata dobra ili usluge, te druge vidove prometa i potrošnje koji podliježu oporezivanju) u tom periodu,oduzima ukupni ulazni PDV na bsve svoje input-e (sirovine, materijal, usluge, investicije i druge nabavke na koje mu je zaračunat ulazni PDV) u istom poreznom periodu (mjesecu). Odnosno, njegova porezna obaveza jednaka je razlici između njegovog izlaznog poreza  (kojeg je zaračunao na vlastite output-e) i njegovog ulaznog poreza (kojeg je on platio pri uvozu dobara u BIH, tj. Koji je njemu obračunat na nabavke koje je vršio od drugih PDV obveznika). Ako je ukupni ulazni porez veći od ukupnog izlaznog PDV-a za isti period (mjesec), porezni obveznik ostvaruje pravo na povrat te razlike, odnosno na njeno prenošenje u naredni period.

Primjer 1  (lanac reprodukcije i prometa)
	Red.

broj
	    Učesnik u 

      prometu
	Nabavna

vrijednost 
	Ulazni PDV

( 3 x 17 % )
	Prodajna 

vrijednost
	IzlazniPDV

( 5x17%)
	Obaveza za PDV(6-4)

	   1
	           2
	       3
	       4
	      5
	      6
	        7

	   1.
	Prethodni promet
	       -
	       -
	10 000
	   1 700
	    1 700

	   2.
	Proizvođač
	10 000
	     1 700
	12 000
	   2 040
	       340

	   3.
	Prerađivač
	12 000
	     2 040
	15 000
	   2 550
	       510

	   4.
	Veleprodavac
	15 000
	     2 550
	17 000
	   2 890
	       340

	   5.
	Maloprodavac
	17 000
	     2 890
	20 000
	   3 400
	       510

	   6.
	Ukupuno
	
	
	20 000
	
	   3 400


Ovaj pojednostavljeni primjer pokazuje da svaki učesnik u prometu plaća PDV (17%) samo na «svoju» dodanu vrijednost (kolona 7), tako da ukupno plaćeni PDV državi iznosi upravo 17% na ukupnu prodajnu vrijednost, tj. 20 000KM x 17% =3400KM. Taj, ukupni PDV, plaća krajnji potrošač, koji pri nabavci dotičnog dobra, odnosno usluge, plaća ukupno:

 20 000KM  + 3 400KM(PDV) = 23 400KM

Porez na dodatnu vrijednost (PDV) jest porez u postotku dodatne vrijednosti primijenjen na svaku proizvodnu fazu što možemo vidjeti i iz slijedećeg primjera. (Primjer 2)
Primjer 2  (obračuna PDV-a po stopi od 20% u procesu prerade drveta po fazama kako slijedi)
	FAZA
	Proizvođač
	Kupovina (bez PDV-a)
	Prodaja (bez PDV-a)
	Dodana vrijednost
	PDV (20% po fazama)

	A
	Sječa i doprema drveta
	0
	5000
	5000
	1000

	B
	Pilana
	5000
	7500
	2500
	500

	C
	Fabrika stolarije
	7500
	15000
	7500
	1500

	D
	Veletrgovina
	15000
	15500
	500
	100

	E
	Prodaja na malo
	15500
	17000
	1500
	300

	
	UKUPNO
	43000
	60000
	17000
	3400


Kod oporezivanja dodatne vrijednosti moguća je primjena tri različita metoda izračunavanja poreza na dodatnu vrijednost. Najčešće se primjenjuje kreditna metoda pri obračunu PDV-a gdje poduzetnik pomoću računa za kupljene i prodane robe i usluge direktno izračunava svoju poreznu obavezu. Na ovaj način, račun predstavlja: a} osnovni dokaz o postojanju poreza na dodatnu vrijednost, b) ispravu za obračun porezne obaveze poreznog obveznika, c) dokument za efikasnu kontrolu ubiranja poreza.
Kreditna metoda ubiranja PDV-a – graficki prikaz (stopa 20%)

Budžet 
   
Budžet 
Budžet

Budžet

Budžet
1000 Kredit
1500 kredit
3000 kredit
3100 kredit


1000 PDV
1500 PDV
3000 PDV
3100 PDV

A

B

C

D

E
Prethodni primjer je prezentiran na osnovu ulaznih faktura za kupljenu robu ili usluge iz obavljenog proizvodnog procesa i izlaznih faktura kojima je prezentiran obračun po sukcesivnim fazama proizvodnje i prometa, kako slijedi:

Kreditna metoda obračuna PDV-a na osnovu ulaznih i izlaznih faktura u sukcesivnom toku povezanih proizvodnih i prometnih sekvenci***********
	Faza
	Ulazna faktura
	Predporez
	
	Kupovina bez PDV
	DV
	Prodaja bez PDV
	PDV u fazi 20%
	PDV kumulativno
	Izlazna faktura

	
	1
	2
	3
	3(4-2)
	4
	5
	6
	7
	8

	A
	-
	O
	
	-
	5.000
	5.000
	1.000
	1.000
	6.000

	B
	6.000
	1.000
	
	5.000
	2.500
	7.500
	500
	1.500
	9.000

	C
	9.000
	1.500
	
	7.500
	7.500
	15.000
	1.500
	3.000
	18.000

	D
	18.000
	3.000
	
	15.000
	500
	15.500
	100
	3.100
	18.600

	E
	18.600
	3.100
	
	15.500
	1.500
	17 .000
	300
	3.400
	20.400

	K-kupac finalni potrošač
	20.400
	
	17
	17.000
	-
	-
	-
	3.400
	


Prethodna tabela jasno ukazuje na koji se način kreditnom metodom ubire PDV kroz niz sukcesivnih "parcijalnih oporezivanja", do konačne sume utvrđenog poreza na dodatnu vrijednost koja se prevaljuje na krajnjeg kupca, tj. realizacije finainog proizvoda. Prezentirani primjer ukazuje da je ubrani porez jednak ako se stopa od 20 odsto primijeni na osnovicu (vrijednost) finainog proizvoda (17.000), odnosno po metodu kako se obračunava porez kod jednofaznog poreza na promet u fazi finalne potrošnje.
Slijedeći bitan princip svakog sistema PDV-a pa i u BIH je da se taj porez obračunava i plaća prema načelu odredišta. Prema tom načelu dobra se oporezuju PDV-om  u onoj zemlji u kojoj se i troše, bez obzira na to da li su i proizvedena  u toj zemlji ili su uvezena. Načelo odredišta također podrazumijeva da je izvoz dobara uvijek oslobođen plaćanja PDV-a, sa pravom izvoznika na povrat ulaznog poreza, čime se obezbjeđuje da izvezena roba izlazi iz zemlje porijekla «očišćena» od poreza, jer će je u zemlji uvoznici sačekati tamošnji PDV. Na taj način primjena načela odredišta obezbjeđuje da domaći i uvezeni proizvodi u svakoj zemlji imaju potpuno jednak porezni tretman , kao i to da izvezeni proizvodi budu konkuretni na inotržištu pod istim uslovima kao i proizvodi koji su proizvedeni u toj zemlji.

Oporezivanju PDV-om u BIH podliježe:

a) promet dobara na teritoriji BIH kojeg izvrše registrovani porezni obveznici u BIH  u okviru obavljanja svoje djelatnosti
b) uvoz dobara na carinsko područje BIH (sa izuzetkom izričito propisanih slučajeva u kojima se primjenjuju porezna oslobađanja, pri uvozu, prema čl. 26., 29. i 30. ZPDV)

c) promet usluga u BIH s tim da se podrazumijevaju i određene usluge u međunarodnom prometu

Po pitanju predmeta oporezivanja PDV-om treba imati u vidu slijedeće:

· oporezivanju PDV-om u BIH podliježe sav promet dobara i usluga koji vrše PDV-obveznici,  tj. ona (pravna ili fizička) lica koja su registrovana u svojstvu obveznika PDV-a. Pri tome treba imati u vidu da svojstvo obveznika PDV-a mogu imati ili steći ne samo preduzetnici , koji isporuke dobara i usluga ili uvoz dobara vrše u sklopu obavljanja svoje djeltanosti (čl.12 ZPDV) , nego i drugi učesnici u prometu dobara i usluga, npr. porezni zastupnici stranih lica, primaoci dobara i usluga u BIH, pa i građani koji vrše bilo kakav oporezivi promet dobara i usluga u vrijednosti većoj od propisanog praga (više od 50 000KM).

Oporezivim prometom dobara, u smisluZPDV (član 4.), smatra se svaki prenos prava raspolaganja nad dobrima, koji izvrši porezni obveznik drugom licu, a koje tim dobrima može raspolagati kao vlasnik. Pod dobrima se podrazumijevaju  svi predmeti (stvari), skupovi stvari i druga poslovna dobra koja su predmet prometa , uključujući i vodu, električnu energiju , toplotnu energiju , plin , grijanje, telekomunikaciju i sl.

U zavisnosti od načina oporezivanja prometa kod nabavke kapitalnih dobara (investicije) moguće su tri varijante poreza na dodatnu vrijednost:

1. Proizvodni oblik - poreznom obvezniku, kod prodaje njegovog proizvoda, nije dozvoljen odbitak sredstava utrošenih za nabavku kapitalnih dobara (bruto investicija);

2. Dohodovni oblik - poreznom obvezniku je, kod prodaje njegovog


proizvoda, dozvoljeno da amortizaciju tretira kao odbitnu stavku;

3. Potrošni oblik - poreznom obvezniku je dozvoljeno da kod prodaje njegovog proizvoda, odbije ukupan iznos sredstava utrošen za nabavku kapitalnih dobara (bruto investicija).

7. Prednosti i nedostaci PDV-a u odnosu na porez na promet

7.1. Prednosti PDV-a u odnosu na porez na promet
· U odnosu na porez na promet, PDV je mnogo efikasniji u naplati i mnogo izdašniji izvor javnih prihoda, jer obuhvata sve faze prometa dobara i usluga;

· Naplata najvećeg dijela PDV-a se ostvaruje prije maloprodajne faze , što znači da se on naplaćuje i brže od poreza na promet(koji se naplćuje tek u maloprodaji)

· Za razliku od sistema poreza na promet proizvoda(koji je bio jednofazni) PDV je svefazni i zasniva se na sistemu odbitaka;

· Iz istih razloga porezna evazija u sistemu PDV-a je minimalna, jer se oporezuju, prate i kontrolišu sve faze prometnog ciklusa(za razliku od poreza na promet , u kojem je porezna evazija značajna)

· PDV ima znatno širu poreznu osnovu, jer je jedan od njegovih  najvažnijih ciljeva da oporezivanjem obuhvati što veći broj dobara i usluga (za razliku od poreza na promet koji je sklon relativno velikom broju poreznih oslobađanja);

· Sistem PDV-a dosljednije poštuje princip odredišta

· Iz istog razloga u sistemu PDV-a su znatno rjeđi slučajevi dvostrukog oporezivanja i slučajevi dvostrukog oslobađanja transakcija u međunarodnom prometu , nego u sistemu poreza na promet;

· Načelo odredišta također obezbjeđuje u PDV-u ravnopravan konkurentski položaj uvezenih i domaćih proizvoda na tržištu zemlje uvoznice,kao i ravnopravan konkurentski položaj domaćih proizvoda koji se izvoze u druge zemlje;

· Porezno opterećenje u sistemu PDV-a u je ekonomski jednako kod svih učesnika prometu, jer se PDV kod svih njih praktično plaća na nihovu novostvorenu vrijednost;

· Kod PDV-a nema odlaganja plaćanja

· PDV znatno smanjuje prostor za postojanje sive ekonomije, jer su tzv. fiktivne i slične firme ne samo progonjene od strane poreznih organa nego i izdate od drugih , urednih poduzetnika
Superiornost PDV-a nad jednofaznim porezom na promet je u tome, što svaki izdati račun/faktura predstavlja osnov povezivanja proizvodnih i prometnih faza u procesu stvaranja određenog proizvoda, te se na toj osnovi vrši međusobno lančano oslobađanje od obaveze prehtodno uplaćenog poreza (kreditni mehanizam).

Ovakav proces jasno omogućava veće efekte od smanjivanja porezne evazije nego što su povećani troškovi finansiranja složenijeg administrativnog procesa za obračun PDV-a.

PDV ima neutralno djelovanje na pojedine faze tehničkotehnološkog procesa i njegove vertikalne povezanosti. Istovremeno, PDV ima superioran i elastičan model u odnosu na jednofazni porez na promet. Svako skretanje proizvoda na pojedinoj tački procesa finalizacije za neku drugu specifičnu upotrebu (npr.:. kupovina daske iz pilane za potrebe građevinarstva) automatski je podvedeno odgovarajućem oporezivanju. Ovo ukazuje da poduzetnik na tržištu trenutno reagira na zahtjeve ponude i da plaćanje PDV-a ima neutralno djelovanje na bilo kojoj tački finalizacije u određenom procesu reprodukcije.

Pored niza prednosti koje pruža PDV, nužno je ukazati da proces međusobnog lančanog oslobađanja od obaveze prethodno uplaćenog poreza, predstavlja automatsku međusobnu kontrolu učesnika, te da je sistem jednostavniji i stabilniji što je proces proizvodnoprometnih sekvenci složeniji. Naime, u takvim okolnostima se uspostavljaju duži lanci međusobno povezanih učesnika pa je manje vjerovatna pojava porezne evazije zbog kontrole na pojedinim tačkama procesa. Međutim, trenutne prilike u Bosni i Hercegovini su nepodesne sa ovog stanovišta superiornosti ubiranja PDV-a, budući da je privredna aktivnost, posebno u industrijskom sektoru, nedovoljno razvijena.

Veći dio potrebnih finalnih proizvoda u BiH se trenutno ne proizvodi i osigurava se uvozom, dok se proizvodnja uglavnom zasniva na proizvodnji nižih faza ​poluproizvoda (npr. proizvodnja i izvoz drveta i građe), te davanja usluga koje zbog specifičnosti okruženja nije jednostavno kontrolirati (ugostiteljske usluge, pansioni i imali hoteli i sl.). Sa aspekta obračuna PDV-a neophodno je istaći urgentnu potrebu razvoja visokosofisticiranog i objedinjenog carinskog mehanizma i porezne administracije koja bi bila u mogućnosti uvesti. punu kontrolu obračUna i plaćanja carina, poreza i drugih obaveza poreskih obveznika.

7.2. Nedostaci PDV-a u odnosu na porez na promet
· Povećano administratiranje i troškovi poreznih obveznika,
· Izraženija regresivnost u odnosu na porez na promet,
· Relativno izraženiji inflatorni potencijal,
· Problem raspodjele prihoda subcentralnim nivoima.
8. Efekti uvođenja PDV-a na cijene i građane

Na samome početku primjene sistema PDV-a , kod većine proizvoda je došlo do povećanja cijena u različitim postocima.Neki trgovci su htjeli da na samom početku primjene sistema PDV-a ostvare ekstradobit. Na prevazilaženju takve situacije veliku ulogu su odigrali inspekcijski organi u kontroli, kao i mediji u obavještavanju javnosti da ne prihvaćaju neopravdano povećanje cijena.Već na kraju prvog tromjesečja primjene sustava PDV-a , ponuda i potražnjana na  tržištu su učinili da cijene dobara i usluga dostignu svoju realnu razinu.

Prema zvaničnim podacima pojedini indeksi su imali slijedeća kretanja:

Federacija BIH                                                                                         Tabela 1

	  Indeksi
	III/06.

II/06.
	III/06.

III/05.
	III/06.

Prosj./05.
	I-III/06.

I-III/05.
	III/06.

XII/05.
	I-III/06.

XII/05.

	Cijene na malo
	100,1
	106,0
	105,9
	106,3
	104,2
	104,1

	Troškovi života
	99,7
	105,1
	106,3
	105,4
	104,3
	104,3

	Cijene proizvođača

    industrijskih 

      proizvoda
	100,7
	100,0
	104,3
	99,4
	100,9
	100,5


a) Indeks cijena na malo

U Federaciji BIH , ukupan indeks cijena na malo u martu 2006. godineviši je za 0,1% u odnosu na prethodni mjesec. Ukupan indeks cijena na malo u martu 2006. godine je viši za 5,9% u odnosu na prosječan indeks iz 2005. godine, a u odnosu n aisti mjesec prethodne godine za 6,0%. Za tri mjeseca ove u odnosu na isti period prošle godineukupan indeks viši je za 6,3%.

b) Indeks troškova života
Ukupan indeks troškova života u martu 2006. godine, je bio viši za 6,3% u odnosu na prosječan indeks iz 2005. godine, a za 5,1% u odnosu na isti mjesec prethodne godine.

Za prva tri mjeseca ove godine u odnosu na isti period prtekle godineindeks troškova života viši je za 3,4%. Za razliku od Federacije BiH , u Republici Srpskoj , ukupan indeks troškova života u martu 2006 godine je bio niži za 0,3% u odnosu na prethodni mjsec.

c)Indeks cijena proizvođača industrijskih proizvoda
U Federaciji BiH ukupan indeks cijena proizvođača industrijskih poizvoda  u martu 2006. godine bio je viši za 0,7% u odnosu na prethodni mjesec.U odnosu na prosječan indeks iz 2005. godine indeks cijena proizvođača industrijskih proizvoda je viši za 4,3%, a u odnosu na isti mjesec prethodne godine je ostao nepromijenjen.
Republika Srpska                                                                                      Tabela 2

	         Indeksi
	        I-06/XII-05.
	        II-06/I-06
	       III-06/II-06.

	Cijene na malo
	           105,1
	            99,3
	           100,1

	Troškovi života
	           105,8
	          100,8
	

	Cijene proizvođača

Industrijskih proizvoda
	           100,3
	            99,9
	           100,7


Iste podatke možemo pročitati iz Tabele 2 za Republiku Srpsku.

9. Model obračuna PDV-a po pripadnosti prihoda i 
    prema mjestu finalne potrošnje

U cilju prezentiranja modela obračuna PDV-a, prikazat ćemo tok procesa reprodukcije i obračun i uplatu PDV-a na ranijem primjeru finalizacije u drvnoj industriji.

 Alokacija PDV-a vrši se prema mjestu krajnje potrošnje i u cijelosti pripada entitetima i Brčko Distriktu BiH (u F BiH u cijelosti pripada kantonima; u RS 30 odsto pripada općini, a 70 odsto entitetu).

Informacionu strukturu treba prilagoditi i uskladiti sa stepenom autonomije koju imaju entiteti i niže organizacione jedinice. Razvijena baza podataka je osnova s postojećom kompjuterskom i informatičkom tehnologijom, ovlašćenog pristupa za uspješnu kontrolu uplaćenog PDV-a i isplatu dokazanog nivoa PDV-a prema odgovarajućoj pripadnosti i prema mjestu potrošnje. Informatička podrška može biti organizovana tako da na nivou BiH bude smještena u Centrainu organizaciono-informacionu jedinicu, a da entiteti i Brčko Distrikt BiH imaju svoje organizacionoinformacione jedinice, koje unose odgovarajuće podatke i prate izvršavanje naloga. Platni promet za PDV-a bi se vodio preko posebnih zbimih računa na nivou entiteta i Brčko Distrikta BiH i odgovarajućih nižih nivoa organizacije državne vlasti po pripadnosti prihoda. Organizacionoi-nformacione jedinice su integrirane u sistem trezorskog poslovanja. Porezni obveznici bi uplaćivali obračunate iznose PDV-a kao svoju obavezu na zbimi račun, kod ovlašćenih poslovnih banaka. Sa zbimog računa odgovarajući nivoi organizacije državne vlasti (kantoni u F BiH i općine u RS bi povlačile dokazani iznos PDV-a koji je ubran u procesu finalne potrošnje u njihovoj jedinici.

Model ćemo prikazati u dvije faze:

AI Model/Shema obračuna i raspodjele PDV-a kod proizvodno-prometne

povezanosti entiteta - FAZA I;
BI Model/Shema obračuna i raspodjele PDV-a u proizvodnoprometnoj povezanosti

entiteta i Brčko Distrikta BiH - FAZA II.

Model obračuna PDV-a po pripadnosti prihoda i prema mjestu finalne potrošnje******
10. Pitanja povezana sa definiranjem porezne osnovice i poreznih stopa

Sagledavajući potrebe privrede, najbolji pristup je primjena PDV-a na što širu osnovicu roba i usluga, po jednoj jedinstvenoj stopi. Na ovaj način  se konsekventno primijenjuje princip neutralnosti njegovog djelovanja. Shvatajući PDV kao izdašni izvor prihoda, može se konstatovati da što je šira poreska osnovica, to je istovjetan nivo potrebnih prihoda moguće osigurati primjenom niže porezne stope.

Međutim, aktuelne prilike u Bosni i Hercegovini ne omogućavaju primjenu ovakvog rješenja koje se može označiti. kao "teorijski ideal" i ujedno idealno rješenje s pozicije interesa privrede (obveznika PDV-a).

Osnovni razlog su veoma kompleksne socijalne i političke prilike u bosanskohercegovačkom društvu sa veoma velikim dijelom populacije u stanju socijalne potrebe ili blizu ovome stanju. Istovremeno, u zemlji postoje velike razlike u dostignutom nivou razvoja i životnom standardu stanovništva, kako između entiteta, tako i unutar njih. Iako bi najefikasniji način pomoći populaciji u stanju socijalne potrebe bio direktna procjena njihovog stanja i direktno davanje neophodnih sredstava (transferni rashodi), državna administracija nema kapaciteta da na efikasan način odgovori ovakvom pristupu. Izbjegavajući regresivno djelovanje PDV-a koje je tim više naglašeno što je zemlja na nižem nivou razvoja, a stanovništvo generalno na niskom nivou dohotka i životnog standarda, predlažemo kao "drugo najbolje rješenje" definisanje osnovice PDV-a na koju će pored, opće stope, biti primijenjena snižena stopa i odgovarajuća oslobađanja.

Druga bitna činjenica je primjena jedinstvene porezne osnovice i poreznih stopa u oba entiteta odnosno u Zakonu o PDV-u na nivou BiH. Već istaknute kompleksne socijalne i političke prilike i razvojne razlike bi, u slučaju otvaranja procesa redefinisanja porezne osnove i poreznih stopa kod uvođenja PDV-a, zahtijevale iznova dugotrajna usaglašavanja i harmonizaciju entiteskih razlika kao i pozicije Brčko Distrikta BiH. Radi toga, ako se pragmatično pristupi ovim pitanjima i sa ciljem što bržeg i jednostavnijeg ulaska u sistem PDV-a, najpovoljnije rješenje za bosanskohercegovačke prilike je primjena bivse osnovice poreza na promet proizvoda i usluga kao osnovice PDV-a. U tom slučaju, ona bi trebala biti pažljivo razmotrena sa pozicije PDV-a u kontekstu zahtjeva EU .
Slijedeći naprijed iznesene argumente, predlažemo da se uvede opća i snižena stopa, kao i odgovarajuća izuzimanja od plaćanja PDV-a. U cilju što lakšeg uvođenja PDV-a smatramo poželjnim primjenu poreskih opterećenja prema postojećim stopama poreza na promet proizvoda i usluga. Međutim, zakonsko utvrđivanje poreskih stopa PDV-a mora proizaći kao rezultat odgovarajućih proračuna, vodeći računa da ne dođe do efekta povećanog zahvatanja iz privrede. Nulta stopa PDV-a bi bila primijenjena jedino na izvoz kako bi se osigurao povrat plaćenog predporeza izvoznicima.

Međutim, Bosna i Hercegovina se nalazi pred usvajanjem i implementacijom srednjoročne strategije razvoja - PRSP, gdje se visoki prioritet daje uređenju segmenta transfemih davanja (penzioni mehanizam, zdravstvo, socijalna zaštita itd...) kao i radikalnog povećanja kapaciteta državne administracije kako bi se uvećala ukupna efikasnost koirištenja i alokacije javne potrošnje. Također, jedan od ciljeva ove Strategije je dostizanje praga samoodrživog rasta ekonomije i društva BiH, koji u odgovarajućem trenutku, kada se ocjeni da je BiH uspjela u  ostvarenju pomenutih ciljeva, može omogućiti uvođenje jedne jedinstvene stope PDV-a na najširu moguću osnovicu, odnosno niže opće i snižene stope (npr. 15 i 7 odsto) na bitno proširenu osnovicu PDV-a kao realnije rješenje zbog niskog nivoa razvoja i izbjegavanja preljeranih socijalnih tenzija usljed mogućih regresivnih djelovanja PDV-a. Ujedno treba imati na umu da su, na osnovu iskustava sa uvođenjem i kasnijim zahtjevima u sistemu PDV-a, gotovo sve zemlje imale potrebu da povise stope PDV-a u odnosu na stanje uvodenja poreza, pa će i ovaj momenat biti veoma značajan u smislu budućeg pristupa kod definisanja, porezne osnovice i poreznih stopa PDV-a sa dostizanjem praga samoodrživog razvoja i rasta ekonomije i društva BiH.

11.  Procjena budućih prihoda od PDV-a

Do sada se pokazalo, a i dosta je izvjesno za budućnost da će implementacija sistema PDVa omogućiti veći obim prihoda (što se vidi iz grafikona 1 i 2) , posebno ako se imaju na umu dvije činjenice:

1. interes poreznih obveznika da vrše međusobnu kontrolu obračuna i plaćanja/naplate  predporeza;

2. aktuelnu reformu carinskog mehanizma i njegovo objedinjavanje na nivou BiH.

           Grafikon 2
Iz grafikona 1 vidi se da u strukturi prikupljenih  indirektnih poreza u BIH najveće učešće ima porez na promet , odnosno PDV, te da se njegovo učešće za I-II mjesec 2006. godine povećalo za 5% na račun carine

Evazija poreznih obaveza je označena kao jedan od najtežih problema fiskalnog mehanizma u našim prilikama. Svjedoci smo svakodnevnih upozorenja da država gubi ogromna sredstva zbog utaje carinskih obaveza, a shodno tome i obaveza plaćanja PPP budući da carina ulazi u poreznu osnovicu u fazi plaćanja poreza.

Uspostavljanje jedinstvenog carinskog mehanizma na nivou BiH, povećati će efikasnost carinske kontrole i carinjenja, pa tako i ubiranja PPP-a, odnosno PDV​a, nakon njegove implementacije. Efikasnost kod ubiranja PDV-a će se dodatno uvećati u odnosu na PPP-a i radi mehanizma međusobne kontrole poreznih obveznika.

ZAKLJUČAK
Model sistema PDV-a, je projektovan kao segment unutar odgovarajućeg decentraliziranog fiskalnog mehanizma koji odgovara složenoj državnopolitičkoj zajednici. Jedini prihvatljiv model za ovakve prilike jeste pristup utemeljen na fiskalnom federalizmu, kakav primjenjuju i sve druge složene državne zajednice u EU. Ovo je jedini način da se postigne ukupna društvena, a posebno privredna stabilnost i održivi razvoj BiH.

U tom cilju je potrebno, u odnosu na sadašnje stanje, učiniti bitne pomake naročito kad je u pitanju BiH, F BiH, RS i Brčko Distrikt BiH, u pravcu uspostavljanja okvira, institucija i instrumenata za vođenje efikasnije fiskalne politike iz njihovih nadležnosti.

Kako bi BiH imala mogućnosti da svoje aktivnosti u domenu fiskalne politike provodi unutar optimizirane državne strukture, neophodno je intenzivirati napore na brzom uvođenju predloženog modela PDV-a u cilju redefinisanja položaja BiH, F BiH, RS i Brčko Distrikta BiH u sadašnjoj fiskalnoj strukturi. Implementacijom predloženog modela, na odgovarajući način bi se iskoristio postojeći ustavni, formalnopravni, okvir za uspostavu fiskalnog federalizma sa pozicije izgradnje optimizirane institucionalne strukture koja bi uvažavala kapacitet mogućih fiskalnih rješenja.

Naš cilj mora biti, da u dosta kratkom vremenu, uradimo dobro strukturiran institucionalni sistem sa modernim instrumentarijem za vođenje efikasne i, prije svega, poticajne fiskalne politike. Ovaj kompleks mora da ima izuzetnu sposobnost reakcije budući da se monetarnokreditna politika vodi na automatskoj osnovi. Radi toga, fiskalna politika mora da podnese "dvostruki" teret u ostvarivanju makroekonomske stabilnosti i dinamičkog i održivog razvoja. Ovo je ujedno jedini način da se kao "mala otvorena ekonomija" uključimo u svjetsko tržište, posebno zapadnoevropsko, kako u privlačenju stranog kapitala za ubrzani i održivi razvoj, tako i u izvoznoj ekspanziji kao cilju posebno naglašenog prioriteta.

